CELEX: 32009R0896
Language: ro
Date: 2009-09-25 00:00:00
Title: Regulamentul (CE) nr. 896/2009 al Comisiei din 25 septembrie 2009 privind autorizarea unei noi utilizări a Saccharomyces cerevisiae MUCL 39885 ca aditiv furajer pentru scroafe (titular al autorizației Prosol S.p.A.) (Text cu relevanță pentru SEE)

29.9.2009   
            
            
               RO
            
            
               Jurnalul Oficial al Uniunii Europene
            
            
               L 256/6
            
         
      REGULAMENTUL (CE) NR. 896/2009 AL COMISIEI
   
   din 25 septembrie 2009
   privind autorizarea unei noi utilizări a Saccharomyces cerevisiae MUCL 39885 ca aditiv furajer pentru scroafe (titular al autorizației Prosol S.p.A.)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și criteriile și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexa la prezentul regulament, în conformitate cu articolul 7 din Regulamentul (CE) nr. 1831/2003. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea unei noi utilizări a preparatului conținând microorganismul Saccharomyces cerevisiae MUCL 39885 ca aditiv pentru hrana scroafelor, el urmând a fi clasificat în categoria „aditivi zootehnici”.
            
         
               (4)
            
            
               Utilizarea preparatului conținând microorganismul Saccharomyces cerevisiae MUCL 39885 a fost autorizată fără limită de timp la purceii înțărcați prin Regulamentul (CE) nr. 1200/2005 al Comisiei (2), la bovinele pentru îngrășare prin Regulamentul (CE) nr. 492/2006 al Comisiei (3) și la vacile de lapte prin Regulamentul (CE) nr. 1520/2007 al Comisiei (4).
            
         
               (5)
            
            
               Au fost prezentate date noi în sprijinul unei cereri de autorizare de utilizare la scroafe. Autoritatea Europeană pentru Siguranța Alimentară („autoritatea”) concluzionează, în avizul său din 3 februarie 2009 (5), că Saccharomyces cerevisiae MUCL 39885 poate fi considerat sigur pentru speciile țintă, pentru consumatori și, în general, pentru mediu. În conformitate cu respectivul aviz, preparatul poate avea un efect benefic semnificativ asupra greutății purceilor rezultați la o naștere și a purceilor individuali. Autoritatea nu consideră necesară prevederea unor cerințe specifice de supraveghere ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform specificațiilor din anexa la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, se autorizează ca aditiv pentru hrana animalelor în condițiile menționate în anexa respectivă.
   Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  JO L 195, 27.7.2005, p. 6.
   
      (3)  JO L 89, 28.3.2006, p. 6.
   
      (4)  JO L 335, 20.12.2007, p. 17.
   
      (5)  The EFSA Journal (2009) 970, 1-9.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: stabilizatori ai florei intestinale.
                  
               
            
                  4b1710
               
               
                  Prosol S.p.A.
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              Compoziția aditivului:
                              Preparat conținând Saccharomyces cerevisiae MUCL 39885
                              conținând cel puțin:
                              pudră și formă granulată 1 × 109 UFC/g aditiv.
                           
                        
                               
                           
                           
                              Caracterizarea substanței active:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          MUCL 39885.
                                       
                                    
                        
                               
                           
                           
                              Metoda de analiză (1):
                              
                                           
                                       
                                       
                                          Numărare: metoda turnării pe placă utilizând agar-agar care conține cloramfenicol, glucoză și extract de drojdie
                                       
                                    
                                           
                                       
                                       
                                          Identificare: metoda reacției în lanț a polimerazei (PCR).
                                       
                                    
                        
               
                  Scroafe
               
               
                  —
               
               
                  6,4 × 109
                  
               
               
                  —
               
               
                  În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
               
               
                  19 octombrie 2019
               
            
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives